Diari Oficial de la Generalitat Valenciana


Sumari del DOGV 8431, del 26-11-2018 (2018/10999)

Notificació de la sentència dictada en el procediment ordinari número 689/2012.
-------------------------------------------------------------------------------

### Dades del document

Número de DOGV
:   8431

Data del DOGV
:   26-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10887


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 689/2012. [2018/10220]  
Procediment: procediment ordinari número 689/2012.  
De: María Bernal Sánchez i Miguel Marín González.  
Procuradora: Elia Sanvalero Armengol.  
Contra: General Tours Vacations & Resorts, SL, i Bancaixa.  
  
Dunia María Valero Morant, lletrada de l'Administració de justícia del Jutjat de Primera Instància número 4 de Dénia, mitjançant aquest edicte faig saber que, en el procediment ordinari número 689/2012, seguit a instàncies de María Bernal Sánchez i Miguel Marín González contra General Tours Vacations & Resorts, SL, i Bancaixa, s'ha dictat sentència l'encapçalament i dispositiva de la qual literalment són els següents:  
  
«Sentencia número 214/2013  
Dénia, 24 d'octubre de 2013  
  
Ana María Verdejo López, magistrada jutge titular del Jutjat de Primera Instància número 4 de Dénia i el seu partit, he vist aquestes actuacions de judici ordinari seguides davant d'aquest jutjat assenyalades amb el 689/2012 a instàncies de María Bernal Sánchez i Miguel Marín González, representats per la procuradora Elia Sanvalero Armengol contra les entitats General Tours Vacations & Resorts, SL, i Caixa d'Estalvis de València, Castelló i Alacant (Bancaixa), declarades en rebel·lia processal.  
  
Dispositiva  
Estime la demanda formulada per María Bernal Sánchez i Miguel Marín González, representats per la procuradora Elia Sanvalero Armengol contra les entitats General Tours Vacations & Resorts, SL, i Caixa d'Estalvis de València, Castelló i Alacant (Bancaixa), declarades en rebel·lia processal i en conseqüència declare:  
1. La nul·litat i ineficàcia del contracte de 18 de maig de 2007 i els seus annexos de compravenda i prestació de serveis subscrit a Sabadell entre els demandants i la demandada General Tours Vacations & Resort, SL, amb recíproca restitució de les prestacions entre les parts.  
2. La resolució del contracte de préstec subscrit a Sabadell el dia 22 de maig de 2007 entre els actors i la codemandada entitat Bancaixa en el mateix import del preu de la compravenda de consum (16.708,05 euros), el deixe sense efecte i condemne la entitat indicada a reintegrar als demandants l'import de 6.206 euros a què puja la suma de les quotes de pagament del préstec assenyalat (amortització i interessos) més les despeses d'obertura (334,16), les quotes d'assegurances (150,69 més 104,64), que pugen a un total de 6.795,49 euros pagades fins a la data d'interposició de la demanda, més les quantitats que, si és el cas, hagen pogut pagar els actors fins a la data de la sentència així com els interessos de totes aquestes sumes des de la data d'interposició de la demanda.  
  
3. Tot això amb expressa condemna en costes a les demandades.  
Aquesta sentència pot ser recorreguda en segona instància davant de la Audiència Provincial d'Alacant per mitjà de la interposició d'un recurs d'apel·lació en el termini de vint dies.  
Aquesta és la meua sentència, de la qual cal portar un testimoniatge a les actuacions corresponents que pronuncie, mane i firme.»  
  
Publicació. L'anterior sentència ha sigut donada, llegida i publicada, per la magistrada jutgessa, Ana María Verdejo López, el qual la va dictar, mentre celebrava audiència pública en el mateix dia de la seua data. En done fe.  
  
Dénia, 23 de juliol de 2018.- La lletrada de l'Administració de justícia: Dunia María Valero Morant.